Държавен вестник, бр. 98, 2019 г., стр. 61

БРОЙ  98	
Д Ъ Р Ж А В Е Н  В Е С Т Н И К 	
СТР.  61  
5. редовно и навременно отглеждане на 
културите;
6. земеделско ползване от 3 до 5 години 
на площи, заразени с пънчушка, преди ново 
залесяване с горскодървесни видове;
7. провеждане на отгледни сечи, почиства-
не на сечищата и недопускане на механични 
повреди по оставащите след сечта дървета 
и подраст;
8. своевременно провеждане на санитарни 
и принудителни сечи;
9. обелване на иглолистните материали, 
добити през периода от 1 април до 30 сеп-
тември, ако престояват в гората повече от 
30 дни след сечта; добитите материали извън 
този период се обелват до 20 април или се 
извозват от гората;
10. превозване извън горите на буковите 
строителни материали, добити от 1 април до 
30 септември, най-късно 1 месец след сечта, 
а отсечените в останалото време – в срок до 
1 май;
11. поддържане на оптимални дивечови 
запаси и провеждане на мероприятия за 
подобряване на хранителната база и место-
обитанията на дивеча.
Чл. 44. Карантинната дейност се осъщест-
вява от БАБХ. 
Раздел II
Химична борба. Условия за прилагане на 
продукти за растителна защита
Чл. 45. (1) Химичната борба е дейност, 
при която за унищожаване или ограничаване 
на вредители и патогени се използват ПРЗ.
(2) Продуктите за растителна защита се 
прилагат при условия и по начин, определени 
със ЗЗР, наредбата по чл. 32, ал. 2 от Закона 
за пчеларството и наредбата по чл. 135, ал. 2 
от Закона за горите.
Чл. 46. Химична борба се провежда при 
производство на посадъчни материали в 
горските разсадници, в горските култури и 
насаждения, на складирана обла дървесина, 
фасонирана и преработена дървесина и др.
Чл. 47. Химичната борба в горските раз-
садници се провежда чрез: 
1. обеззаразяване на семената;
2. обеззаразяване на почвата:
3. прилагане на подходящи ПРЗ.
Чл. 48. (1) Химичната борба с вредители 
в горски култури и насаждения се провежда, 
когато няма разработени надеждни биологични 
и други методи.
(2) Химичната борба се провежда чрез 
прилагане на ПРЗ с наземна техника, чрез 
въздушно пръскане, токсифициране, примамки 
и намазване.
Чл. 49. (1) Пръскането е основен начин за 
прилагане на ПРЗ.
(2) Според големината на капките пръс-
кането е:
1. аерозолно – при големина на капките 
до 50 микрометра (мкм);
2. дребнокапково – от 51 до 150 мкм;
3. среднокапково – от 151 до 300 мкм;
4. едрокапково – над 300 мкм.
(3) Според разходната норма – работен 
разтвор на декар, пръскането е:
1. обикновено (конвенционално) – над 
5 л/дка;
2. малообемно (ЛВ/LV) – от 1,5 до 5 л/дка;
3. у л т р а м а л о о б е м н о ( У Л В/ U LV ) – 
0,05 – 0,5 л/дка.
Чл. 50. Съхраняването на ПРЗ се извършва 
съгласно наредбата по чл. 47 от ЗЗР.
Раздел III
Биологична борба
Чл. 51. Биологичната борба е дейност, 
използваща съществуващите в природата 
антагонистични взаимоотношения между 
организмите, и е микробиологична и мак-
робиологична. 
Чл. 52. (1) За микробиологична борба 
се използват микроорганизми (биологични 
аген­ти – бактерии, вируси, гъби и др.), фор-
мулирани във вид на ПРЗ, или чрез внасяне 
на ентомопатогени и гъби антагонисти.
(2) Употребата на ПРЗ с биологичен агент 
чрез въздушно пръскане се извършва:
1. при среднодневна температура над 15 °С;
2. при метеорологична обстановка, непред-
виждаща поне 6 часа валеж след третирането 
и влажност на въздуха над 60 % за водни и 
над 40 % за маслени формулации;
3. при развитие на размера на листата над 
45 % и липса на роса върху тях;
4. когато вредителят е в начална фаза на 
нарастване на числеността и първа – втора 
възраст;
5. скорост на вятъра до 5 м/сек за ултра-
малообемните пръскания;
6. от височина 10 – 15 м над върховете на 
короните.
(3) Прилагането на ПРЗ с биологичен 
агент чрез въздушно пръскане се извършва 
с инсталации за ултрамалообемно пръскане 
при брой на капките от 20 до 40 на 1 см2 при 
широколистни дървесни видове или най-малко 
една капка на една иглица за иглолистните 
дървесни видове. 
Чл. 53. (1) Макробиологичната борба включ-
ва използването на паразитоиди и ентомофаги 
(хищни насекоми, насекомоядни птици и др.).
(2) Паразитоидите се използват и числе-
ността им се увеличава чрез:
1. развъждане в биолаборатории;
2. пренасяне от обекти със затихваща в 
обекти с нарастваща численост на вредителя;
3. подобряване на хранителната им среда 
(създаване на нектароносни ниви и опазване 
на нектароносните растения).